
Parlamentul României

Camera Deputaţilor

Comisia pentru muncă şi protecţie socială
	Bucureşti,
	25 august 2026

	Nr.
	7c-9/252


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.6/2026 pentru modificarea si completarea Legii nr.200/2006 privind constituirea şi utilizarea Fondului de garantare pentru plata creanţelor salariale, trimis Comisiei pentru muncă şi protecţie socială pentru dezbatere şi examinare în fond, în procedură de urgenţă, cu adresa nr. PLx 196/2026 din 16 martie 2026.
PREŞEDINTE,
Adrian Solomon

Parlamentul României

Camera Deputaţilor

Comisia pentru muncă şi protecţie socială
	Bucureşti,
	25 august 2026

	Nr.
	7c-9/252


R A P O R T

asupra proiectului de Lege privind aprobarea Ordonanţei de urgenţă a Guvernului nr.6/2026 pentru modificarea si completarea Legii nr.200/2006 privind constituirea şi utilizarea Fondului de garantare pentru plata creanţelor salariale
În temeiul art.95 şi 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 196/2026 din 16 martie 2026, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.6/2026 pentru modificarea si completarea Legii nr.200/2006 privind constituirea şi utilizarea Fondului de garantare pentru plata creanţelor salariale.

Proiectul de lege are ca obiect de reglementare aprobarea Ordonanței de urgență a Guvernului nr.6/2026, care prevede modificarea şi completarea Legii nr.200/2006, în scopul consolidării protecţiei sociale a salariaţilor din cadrul operatorilor economici de interes strategic şi a adaptării cadrului legislativ la realităţile economice actuale. 
Proiectul vizează, printre altele: extinderea plafonului maxim al creanţelor salariale garantate, definirea cadrului general de identificare a operatorilor economici de interes strategic, reglementarea criteriilor, precum şi lista operatorilor economici de interes strategic prin hotărâre a Guvernului, extinderea perioadei pentru care pot fi solicitate creanţele salariale, de până la 12 luni consecutive, respectiv 6 luni consecutive anterioare depunerii cererii, pentru salariaţii operatorilor economici de interes strategic.
Proiectul de lege a fost adoptat de Senat, în calitate de primă Cameră sesizată, în şedinţa din 11 martie 2026.
La dezbaterile care au avut loc în şedinţa comisiei din 25 august 2026 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:
· dl Derzsi Ákos – Secretar de Stat, Ministerul Muncii, Familiei, Tineretului și Solidarității Sociale;
· dl Ciprian-Constantin Pasailă – secretar general, Agenția Națională pentru Ocuparea Forței de Muncă;
· dl Grigore Mare – președinte, Federația Națională Feroviară Mișcare Comercial Vagoane.
La lucrări au participat membrii comisiei, fizic sau online, conform listei de prezenţă.

Raportul a fost adoptat cu majoritate de voturi (2 voturi împotrivă, 3 abţineri, iar 4 deputaţi prezenţi nu şi-au exprimat votul).

La întocmirea prezentului raport, comisia a avut în vedere:

· avizul favorabil al Consiliului Legislativ (nr.147/19.02.2026);
· avizul favorabil cu observații al Consiliului Economic şi Social (nr.1255/19.02.2026);
· avizul favorabil al Comisiei pentru drepturile omului, culte şi problemele minorităţilor naţionale (nr.7c-6/221/24.03.2026);
· avizul favorabil al Comisiei pentru egalitatea de şanse pentru femei şi bărbaţi (nr.7c-19/121/25.03.2026).
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare. 
Având în vedere forma propusă în prezentul raport, de adoptare a proiectului de lege cu amendamente, devin aplicabile dispoziţiile art.117 alin.(4) din Regulamentul Camerei Deputaţilor, republicat, cu modificările ulterioare.
În raport cu obiectul şi conţinutul său, proiectul de lege face parte din categoria legilor organice.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun adoptarea proiectului de lege cu amendamente, redate în anexa care face parte integrantă din prezentul raport.

PREŞEDINTE,



SECRETAR,

Adrian Solomon 


Marius-Constantin Budăi

Întocmit, 

Şef birou Lidia Vlădescu

Consilier parlamentar Cristina Turcu

ANEXA 

AMENDAMENTE ADMISE

În urma dezbaterilor, Comisia a hotărât aprobarea proiectului de lege cu următoarele amendamente:
	Nr. crt.
	Text

act normativ de bază
	Text

ordonanţa de urgență 
	Text

adoptat de Senat
	Text propus de comisie

(autor amendament)
	Motivare

	1. 
	__
	__
	Titlul legii

Lege privind aprobarea Ordonanței de urgență a Guvernului nr.6/2026 pentru modificarea şi completarea Legii nr.200/2006 privind constituirea şi utilizarea Fondului de garantare pentru plata creanțelor salariale


	Nemodificat 
	

	2. 
	__
	__
	Articol unic. - Se aprobă Ordonanța de urgenţă a Guvernului nr.6 din 19 februarie 2026 pentru modificarea şi completarea Legii nr.200/2006 privind constituirea şi utilizarea Fondului de garantare pentru plata creanțelor salariale, publicată în Monitorul Oficial al României, Partea I, nr.137 din 20 februarie 2026.


	Art.I. - Se aprobă Ordonanța de urgenţă a Guvernului nr.6 din 19 februarie 2026 pentru modificarea şi completarea Legii nr.200/2006 privind constituirea şi utilizarea Fondului de garantare pentru plata creanțelor salariale, publicată în Monitorul Oficial al României, Partea I, nr.137 din 20 februarie 2026, cu următoarele modificări şi completări:


	Pentru respectarea exigențelor impuse de normele de tehnică legislativă.

	3. 
	__
	Titlul ordonanței

Ordonanță de urgență pentru modificarea şi completarea Legii nr. 200/2006 privind constituirea şi utilizarea Fondului de garantare pentru plata creanţelor salariale


	Nemodificat 
	Nemodificat 
	

	4. 
	__
	Art. I. - Legea nr. 200/2006 privind constituirea şi utilizarea Fondului de garantare pentru plata creanţelor salariale, publicată în Monitorul Oficial al României, Partea I, nr. 453 din 25 mai 2006, cu modificările ulterioare, se modifică şi se completează după cum urmează:


	Nemodificat 
	Nemodificat 
	

	5. 
	Art. 2 - Din Fondul de garantare se asigură plata creanţelor salariale ce rezultă din contractele individuale de muncă şi din contractele colective de muncă încheiate de salariaţi cu angajatorii împotriva cărora au fost pronunţate hotărâri judecătoreşti definitive de deschidere a procedurii insolvenţei, denumiţi în continuare angajatori în stare de insolvenţă.
	1. Articolul 2 se modifică şi va avea următorul cuprins:

"Art. 2. - Din Fondul de garantare se asigură plata creanţelor salariale ce rezultă din contractele individuale de muncă şi din contractele colective de muncă încheiate de salariaţi cu angajatorii împotriva cărora au fost pronunţate hotărâri judecătoreşti definitive de deschidere a procedurii insolvenţei sau de deschidere a procedurii de concordat preventiv prevăzută la art. 5 alin. (1) pct. 441 din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, denumiţi în continuare angajatori în stare de insolvenţă sau concordat preventiv."


	Nemodificat 
	1. La articolul I punctul 1, articolul 2 se modifică şi va avea următorul cuprins:

“Art.2. - (1) Din Fondul de garantare se asigură plata creanțelor salariale ce rezultă din contractele individuale de muncă și din contractele colective de muncă încheiate de salariați cu angajatorii împotriva cărora au fost pronunțate hotărâri judecătorești definitive de deschidere a procedurii insolvenței sau de deschidere a procedurii de concordat preventiv prevăzută la art. 5 alin. (1) pct. 441 din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare, denumiți în continuare angajatori în stare de insolvență sau concordat preventiv.

(2) Prin excepție de la prevederile alin. (1), anterior pronunțării unei hotărâri judecătorești definitive de deschidere a procedurii insolvenței, din Fondul de garantare se pot suporta creanțele salariale datorate de un angajator dacă sunt îndeplinite cumulativ următoarele condiții:

a) licența sau autorizația indispensabilă desfășurării activității principale a angajatorului a fost retrasă, a încetat, a expirat fără a fi reînnoită ori reînnoirea acesteia a fost refuzată printr-un act al autorității competente care produce efecte și a cărui executare nu este suspendată;

b) ca efect direct al situației prevăzute la lit. a), continuarea activității pentru care licența sau autorizația era necesară a devenit imposibilă din punct de vedere legal și obiectiv, iar activitatea a încetat efectiv, total sau în mod substanțial;

c) fondurile bănești disponibile ale angajatorului sunt insuficiente pentru plata creanțelor salariale certe, lichide și exigibile, iar incapacitatea de plată există atât la data depunerii cererii prevăzute la art. 19 alin. (3), cât și la data soluționării acesteia;

d) angajatorul a inițiat procedura concedierii colective, cu respectarea dispozițiilor Legii nr. 53/2003 - Codul muncii, republicată, cu modificările și completările ulterioare;

e) o cerere de deschidere a procedurii insolvenței sau a concordatului preventiv împotriva angajatorului a fost înregistrată la instanța competentă și nu a fost soluționată definitiv până la data soluționării cererii prevăzute la art.19 alin.(4).
(3) Verificarea condițiilor prevăzute la alin.(2) se realizează exclusiv în scopul aplicării prevederilor prezentei legi, nu echivalează cu stabilirea stării de insolvență și nu produce efectele deschiderii procedurii reglementate de Legea nr. 85/2014, cu modificările și completările ulterioare.”

Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Amendamentele propuse urmăresc asigurarea executării efective, integrale și la termen a unui drept legal și contractual existent, fără a institui un beneficiu nou. Adoptarea măsurilor propuse este justificată juridic, necesară social și oportună economic, întrucât asigură executarea efectivă a unui drept legal și contractual recunoscut personalului afectat de concedieri colective și creează cadrul necesar pentru desfășurarea previzibilă și ordonată a procesului de restructurare. Soluțiile propuse respectă principiile constituționale privind protecția socială a salariaților, normele generale referitoare la concedierile colective și obligațiile de informare și consultare. Totodată, aceasta limitează riscul conflictelor colective și al litigiilor, asigură tratamentul egal al beneficiarilor și permite estimarea și controlul transparent al impactului financiar.



	6. 
	Art.3 lit.c)

c) principiul repartiţiei, pe baza căruia fondul realizat se redistribuie pentru plata drepturilor salariale datorate de angajatorii în stare de insolvenţă;
	2. La articolul 3, litera c) se modifică şi va avea următorul cuprins:

"c) principiul repartiţiei, pe baza căruia fondul realizat se redistribuie pentru plata drepturilor salariale datorate de angajatorii în stare de insolvenţă sau de concordat preventiv;"


	Nemodificat 
	2. La articolul I punctul 2, litera c) a articolului 3 se modifică şi va avea următorul cuprins:

„c) principiul repartiției, pe baza căruia fondul realizat se redistribuie pentru plata drepturilor salariale datorate de angajatorii în stare de insolvență sau de concordat preventiv, precum și de angajatorii aflați în situația prevăzută la art. 2 alin. (2);”

Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu amendamentele propuse.

	7. 
	Art. 4 lit. d)

Art. 4. - În sensul prevederilor prezentei legi, termenii şi expresiile de mai jos au următoarele semnificaţii:

d) creanțe salariale - drepturile salariale și alte drepturi bănești datorate și neplătite salariatului, care au fost stabilite în contractul individual de muncă și/sau în contractul colectiv de muncă.


	__
	__
	3. La articolul I, după punctul 2 se introduce un nou punct, pct.21, cu următorul cuprins:

«21. La articolul 4, litera d) se modifică şi va avea următorul cuprins:
„d) creanțe salariale - drepturile salariale și alte drepturi bănești datorate și neplătite salariatului, stabilite prin lege, prin contractul individual de muncă și/sau prin contractul colectiv de muncă;”»

Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu amendamentele propuse.

	8. 
	__
	3. La articolul 4, după litera d) se introduce o nouă literă, lit. e), cu următorul cuprins:

"e) operator economic de interes strategic - operatorul economic, indiferent de forma de proprietate, a cărui activitate este esenţială pentru apărarea naţională, securitatea economică, energetică, alimentară sau socială a statului ori pentru funcţionarea infrastructurilor critice şi a capacităţilor industriale de apărare ale statului, stabilit prin hotărâre a Guvernului, la propunerea ministerului de resort, în baza criteriilor aprobate prin hotărâre a Guvernului, în conformitate cu prevederile art. 14 alin. (14) şi (15)."


	Nemodificat 
	Nemodificat 
	

	9. 
	Art. 4. - În sensul prevederilor prezentei legi, termenii şi expresiile de mai jos au următoarele semnificaţii:

Art. 13. - (1) Din resursele Fondului de garantare se suportă, în limitele şi în condiţiile prevăzute în prezentul capitol, următoarele categorii de creanţe salariale:

c) plățile compensatorii restante, în cuantumul stabilit în contractul colectiv de muncă și/sau în contractul individual de muncă, în cazul încetării raporturilor de muncă;
	__
	__
	4. La articolul I, după punctul 3 se introduc două noi puncte, pct.31 şi 32, cu următorul cuprins:
«31. La articolul 4, după litera e) se introduce o nouă literă, lit. f), cu următorul cuprins:

„f) angajator în situație de încetare de plăți de facto - angajatorul care îndeplinește cumulativ condițiile prevăzute la art. 2 alin. (2).”

32. La articolul 13 alineatul (1), litera c) se modifică şi va avea următorul cuprins:
„c) plățile compensatorii restante, inclusiv cele prevăzute de acte normative cu caracter special, în cuantumul stabilit potrivit legii, contractului colectiv de muncă și/sau contractului individual de muncă, în cazul încetării raporturilor de muncă;”»

Autori: deputaţi Adrian Solomon și Marius-Constantin Budăi, grup parlamentar PSD

	Pentru respectarea exigențelor impuse de normele de tehnică legislativă.

Corelare cu modificările propuse.

	10. 
	Art.13

(2)
Din Fondul de garantare nu se suportă contribuţiile sociale datorate de angajatorii în stare de insolvenţă
	4. La articolul 13, alineatul (2) se modifică şi va avea următorul cuprins:

"(2) Sumele prevăzute la alin.(1) se plătesc în cuantum net. Prin derogare de la prevederile Legii nr. 227/2015, cu modificările şi completările ulterioare, impozitul pe venit şi contribuţiile sociale obligatorii datorate de salariaţii angajatorilor în stare de insolvenţă sau concordat preventiv se declară, de către angajatorii în stare de insolvenţă sau concordat preventiv, prin «Declaraţia privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate», prevăzută la art. 147 alin. (1) din Legea nr. 227/2015, cu modificările şi completările ulterioare, şi se virează direct la bugetele corespunzătoare de către agenţiile teritoriale care efectuează plata creanţelor salariale, care acţionează ca plătitor la sursă în locul angajatorilor în stare de insolvenţă sau concordat preventiv."


	Nemodificat 
	5. La articolul I punctul 4, alineatul (2) al articolului 13 se modifică şi va avea următorul cuprins:
„(2) Sumele prevăzute la alin.(1) se plătesc în cuantum net. Prin derogare de la prevederile Legii nr. 227/2015 privind Codul fiscal, cu modificările și completările ulterioare, impozitul pe venit și contribuțiile sociale obligatorii datorate de salariații angajatorilor în stare de insolvență sau concordat preventiv ori ai angajatorilor aflați în situația prevăzută la art. 2 alin. (2) se declară de către angajatori, prin declarația prevăzută la art. 147 alin. (1) din Legea nr. 227/2015, cu modificările și completările ulterioare, și se virează direct la bugetele corespunzătoare de către agențiile teritoriale care efectuează plata creanțelor salariale, acestea acționând ca plătitor la sursă în locul angajatorilor.”

Autori: deputaţi Adrian Solomon și Marius-Constantin Budăi, grup parlamentar PSD
	Pentru respectarea exigențelor impuse de normele de tehnică legislativă.

Corelare cu modificările propuse.

	11. 
	__
	5. La articolul 13, după alineatul (2) se introduce un nou alineat, alin. (3), cu următorul cuprins:

"(3) Din Fondul de garantare se suportă exclusiv creanţele salariale prevăzute la alin.(1), precum şi obligaţiile fiscale prevăzute la alin.(2)."


	Nemodificat 
	Nemodificat 
	

	12. 
	__
	6. La articolul 14, după alineatul (1) se introduc cinci noi alineate, alin. (11)-(15), cu următorul cuprins:

"(11) Prin excepţie de la alin. (1), suma totală a creanţelor salariale suportate din Fondul de garantare poate depăşi cuantumul a 5 salarii medii brute pe economie pentru fiecare salariat, dar fără să depăşească cuantumul a 12 salarii medii brute pe economie pentru fiecare salariat al operatorilor economici stabiliţi ca fiind de interes strategic prin hotărâre a Guvernului.

(12) Prin excepţie de la alin.(1), pentru angajatorii împotriva cărora s-a deschis procedura de concordat preventiv, suma totală a creanţelor salariale suportate din Fondul de garantare nu poate depăşi cuantumul a 6 salarii medii brute pe economie pentru fiecare salariat al operatorilor economici stabiliţi ca fiind de interes strategic prin hotărâre a Guvernului.

(13) Stabilirea operatorilor economici de interes strategic se realizează având în vedere cel puţin unul dintre următoarele criterii generale, după caz:

a) importanţa activităţii desfăşurate în cadrul infrastructurilor critice naţionale şi europene;

b) rolul în asigurarea continuităţii lanţurilor de aprovizionare esenţiale;

c) relevanţa pentru programele europene şi naţionale dedicate tranziţiei juste, rezilienţei economice, industriei de apărare şi securităţii industriale;

d) impactul potenţial asupra pieţei muncii şi asupra comunităţilor locale în caz de încetare a activităţii.

(14) Ministerele de resort elaborează şi propun criterii proprii, obiective şi transparente, pentru identificarea operatorilor economici de interes strategic din domeniul lor de activitate, pe baza criteriilor generale prevăzute la alin. (13).

(15) Criteriile prevăzute la alin. (14), precum şi lista operatorilor economici de interes strategic se aprobă prin hotărâre a Guvernului, la propunerea ministerului de resort, cu avizul Ministerului Muncii, Familiei, Tineretului şi Solidarităţii Sociale."


	Nemodificat 
	Nemodificat 
	

	13. 
	Art.14

(2) Salariul avut în vedere la alin. (1) este salariul mediu brut pe economie comunicat de Institutul Naţional de Statistică în luna în care s-a deschis procedura insolvenţei.
	7. La articolul 14, alineatul (2) se modifică şi va avea următorul cuprins:

"(2) Salariul avut în vedere la alin.(1), (11) şi (12) este salariul mediu brut pe economie comunicat de Institutul Naţional de Statistică în luna în care s-a deschis procedura insolvenţei sau a concordatului preventiv."


	Nemodificat 
	6. La articolul I punctul 7, alineatul (2) al articolului 14 se modifică şi va avea următorul cuprins:
“(2) Salariul avut în vedere la alin. (1), (11) și (12) este salariul mediu brut pe economie comunicat de Institutul Național de Statistică în luna în care s-a deschis procedura insolvenței sau a concordatului preventiv, iar în situația prevăzută la art.2 alin. (2) este ultimul salariu mediu brut pe economie comunicat anterior lunii înregistrării cererii prevăzute la art. 19 alin. (4).”
Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	14. 
	Art. 15 - (1) Creanţele salariale prevăzute la art. 13 alin. (1) lit. a) şi c)-e) reprezintă drepturi salariale şi alte drepturi băneşti datorate şi neplătite salariatului la data şi, după caz, în tranşele prevăzute în contractul individual de muncă şi/sau contractul colectiv de muncă, asupra cărora nu a intervenit prescripţia dreptului la acţiune, şi se suportă pentru o perioadă de 5 luni consecutive.

(2) Perioada prevăzută la alin. (1) este perioada anterioară datei la care se solicită acordarea drepturilor.

(3)
O altă solicitare privind plata creanţelor salariale poate fi făcută numai dacă perioada prevăzută la alin. (2) este mai mică de 5 luni
	8. Articolul 15 se modifică şi va avea următorul cuprins:

"Art. 15. - (1) Creanţele salariale prevăzute la art. 13 alin. (1) lit. a) şi c)-e) reprezintă drepturi salariale şi alte drepturi băneşti datorate şi neplătite salariatului la data şi, după caz, în tranşele prevăzute în contractul individual de muncă şi/sau contractul colectiv de muncă, asupra cărora nu a intervenit prescripţia dreptului la acţiune, şi se suportă pentru o perioadă de 5 luni consecutive.

(2) Prin excepţie de la alin.(1), pentru salariaţii angajatorilor prevăzuţi la art. 14 alin. (11), creanţele salariale prevăzute la art. 13 alin. (1) lit. a) şi c)-e) reprezintă drepturi salariale şi alte drepturi băneşti datorate şi neplătite salariatului la data şi, după caz, în tranşele prevăzute în contractul individual de muncă şi/sau contractul colectiv de muncă asupra cărora nu a intervenit prescripţia dreptului la acţiune, aferente unei perioade de 12 luni consecutive.

(3) Prin excepţie de la alin.(1), pentru salariaţii angajatorilor prevăzuţi la art. 14 alin. (12), creanţele salariale prevăzute la art. 13 alin. (1) lit. a) şi c)-e) reprezintă drepturi salariale şi alte drepturi băneşti datorate şi neplătite salariatului la data şi, după caz, în tranşele prevăzute în contractul individual de muncă şi/sau contractul colectiv de muncă, asupra cărora nu a intervenit prescripţia dreptului la acţiune, aferente unei perioade de 6 luni consecutive.

(4) Perioada prevăzută la alin. (1)-(3) este anterioară datei depunerii cererii prevăzute la art. 19 alin. (1) sau (2).

(5) O altă solicitare privind plata creanţelor salariale poate fi formulată numai dacă perioada pentru care s-a solicitat plata este mai mică de 5 luni, în situaţia prevăzută la alin. (1), mai mică de 12 luni, în situaţia prevăzută la alin. (2), respectiv mai mică de 6 luni, în situaţia prevăzută la alin.(3)."


	Nemodificat 
	7. La articolul I punctul 8, alineatul (4) al articolului 15 se modifică şi va avea următorul cuprins:

Alin.(1) – (3) nemodificate

„(4) Perioada prevăzută la alin.(1)-(3) este anterioară datei depunerii cererii prevăzute la art. 19 alin. (1), (2) sau (3).”

Alin.(5) nemodificat 

Autori: deputaţi Adrian Solomon și Marius-Constantin Budăi, grup parlamentar PSD
	Pentru respectarea exigențelor impuse de normele de tehnică legislativă.

Corelare cu modificările propuse.

	15. 
	Art.16. - Creanțele izvorâte din raporturi de muncă, plătite în cazul falimentului, potrivit legislației în vigoare, se diminuează cu sumele achitate din Fondul de garantare.
	__
	__
	8. La articolul I, după punctul 8 se introduce un nou punct, pct.81, cu următorul cuprins:

«81. Articolul 16 se modifică şi va avea următorul cuprins:

„Art.16. - (1) Creanțele izvorâte din raporturi de muncă, plătite potrivit legislației privind insolvența, se diminuează cu sumele achitate din Fondul de garantare.

(2) La data plății creanțelor salariale, Fondul de garantare se subrogă de drept, în limita sumelor achitate, în drepturile salariaților împotriva angajatorului, împreună cu toate garanțiile și accesoriile acestora. Subrogarea cuprinde și obligațiile fiscale suportate potrivit art. 13 alin. (2).

(3) În cazul deschiderii ulterioare a procedurii insolvenței, agenția teritorială transmite administratorului judiciar sau lichidatorului judiciar dispoziția prevăzută la art.21 și dovada plății. Creanța Fondului de garantare se înscrie în procedură în limita sumelor plătite, cu rangul aferent creanțelor în care Fondul de garantare s-a subrogat, potrivit Legii nr. 85/2014, cu modificările și completările ulterioare.

(4) Salariatul păstrează împotriva angajatorului dreptul la diferența dintre creanța sa și suma achitată din Fondul de garantare.”»

Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	16. 
	Art. 17 - (1)În situaţia în care se pronunţă închiderea procedurii de insolvenţă, ca urmare a redresării angajatorilor, inclusiv în perioada de observaţie, definită la art. 5 alin. (1) pct. 42 din Legea nr.85/2014 aceştia sunt obligaţi să restituie sumele suportate din Fondul de garantare, în termen de 6 luni de la pronunţarea hotărârii de închidere a procedurii.
(2) Angajatorii prevăzuţi la alin. (1) au totodată obligaţia de a plăti dobândă la nivelul ratei dobânzii de referinţă a Băncii Naţionale a României, în vigoare la data efectuării plăţii creanţelor salariale cuvenite salariaţilor, pentru sumele suportate în plus din Fondul de garantare, în raport cu contribuţiile plătite de aceştia la Fondul de garantare, restituite în condiţiile prevăzute la alin.(1).
	9. Articolul 17 se modifică şi va avea următorul cuprins:

"Art. 17 - (1) În situaţia în care se pronunţă închiderea procedurii de insolvenţă, ca urmare a redresării angajatorilor, inclusiv în perioada de observaţie, definită la art. 5 alin. (1) pct. 42 din Legea nr. 85/2014, cu modificările şi completările ulterioare, precum şi în situaţia închiderii procedurii de concordat preventiv, aceştia sunt obligaţi să restituie sumele suportate din Fondul de garantare, în termen de 6 luni de la pronunţarea hotărârii de închidere a procedurii.

(2) Angajatorii prevăzuţi la alin. (1) au obligaţia de a plăti dobândă la nivelul pieţei, pentru perioada cuprinsă între data plăţii efective a sumelor prevăzute la alin. (1) şi data restituirii acestor sume. Prin dobândă la nivelul pieţei se înţelege rata dobânzii utilizată de Comisia Europeană pentru calculul dobânzilor în procedurile de recuperare."

	Nemodificat 
	9. La articolul I punctul 9, articolul 17 se modifică şi va avea următorul cuprins:

“Art.17. - (1) În situația în care se pronunță închiderea procedurii de insolvență ca urmare a redresării angajatorului, inclusiv în perioada de observație, precum și în situația închiderii procedurii de concordat preventiv, angajatorul este obligat să restituie sumele suportate din Fondul de garantare în termen de 6 luni de la pronunțarea hotărârii de închidere a procedurii.

(2) Angajatorul, pentru salariații căruia s-au efectuat plăți în temeiul art. 2 alin. (2), este obligat să restituie sumele suportate din Fondul de garantare în termen de 6 luni de la data la care intervine oricare dintre următoarele situații:

a) cererea sau, după caz, toate cererile de deschidere a procedurii insolvenței au fost retrase ori au fost anulate, respinse sau constatate ca perimate prin hotărâre definitivă, fără ca procedura insolvenței să fi fost deschisă;

b) actul prevăzut la art. 2 alin. (2) lit. a) a fost anulat definitiv ori și-a încetat efectele, iar angajatorul și-a redobândit capacitatea de a desfășura activitatea și de a plăti creanțele salariale;

c) plata din Fondul de garantare a fost determinată de date ori documente false, inexacte sau incomplete comunicate de angajator.

(3) În situația deschiderii procedurii de insolvență, recuperarea sumelor se realizează potrivit dispoziţiilor art.16 alin.(2) și (3), fără aplicarea prevederilor alin.(2) lit. a).

(4) Salariații nu sunt obligați să restituie sumele primite cu bună-credință. Sumele nedatorate se recuperează de la salariat numai în cazul fraudei, al declarațiilor false date de acesta ori al dublei plăți pentru aceeași creanță.

(5) Pentru sumele care se restituie potrivit prevederilor alin.(1), (2) și/sau (4) se datorează dobândă la nivelul pieței, calculată de la data plății efective din Fondul de garantare până la data restituirii. Prin dobândă la nivelul pieței se înțelege rata utilizată de Comisia Europeană pentru calculul dobânzilor în procedurile de recuperare.”
Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	17. 
	Art. 18 - Hotărârea de închidere a procedurii va fi notificată de îndată de judecătorul-sindic agenţiei teritoriale de ocupare a forţei de muncă în a cărei rază se află sediul, domiciliul sau reşedinţa angajatorului.


	10. Articolul 18 se modifică şi va avea următorul cuprins:

"Art.18. - Hotărârea de închidere a procedurii de insolvenţă sau, după caz, hotărârea de închidere a procedurii de concordat preventiv va fi notificată de îndată de judecătorul-sindic agenţiei teritoriale de ocupare a forţei de muncă în a cărei rază se află sediul, domiciliul sau reşedinţa angajatorului."


	Nemodificat 
	10. La articolul I punctul 10, articolul 18 se modifică şi va avea următorul cuprins:

„Art.18. - (1) Instanța competentă notifică de îndată agenției teritoriale în a cărei rază se află sediul, domiciliul sau reședința angajatorului hotărârea de deschidere ori de închidere a procedurii insolvenței sau a concordatului preventiv, precum și hotărârea definitivă prin care cererea de deschidere a procedurii insolvenței prevăzută la art. 2 alin. (2) lit. e) a fost anulată, respinsă ori constatată ca perimată.

(2) Angajatorul și autoritatea care a emis actul prevăzut la art. 2 alin. (2) lit. a) comunică agenției teritoriale, în termen de 5 zile lucrătoare, suspendarea, anularea, încetarea efectelor ori înlocuirea actului, precum și redobândirea licenței sau autorizației.”
Autori: deputaţi Adrian Solomon și Marius-Constantin Budăi, grup parlamentar PSD

	Pentru respectarea exigențelor impuse de normele de tehnică legislativă.

Corelare cu modificările propuse.

	18. 
	Art. 19 - (1)Stabilirea cuantumului creanţelor salariale cuvenite salariaţilor şi efectuarea plăţii acestora se realizează de agenţiile teritoriale, la cererea scrisă a administratorului sau lichidatorului angajatorului în stare de insolvenţă.

(2) Agenţia teritorială poate proceda la stabilirea cuantumului creanţelor salariale cuvenite salariaţilor şi la efectuarea plăţii acestora şi în baza cererii formulate de către salariaţii angajatorului în stare de insolvenţă sau de organizaţiile legal constituite ce reprezintă interesele acestora.

(3) Cererile prevăzute la alin.(1) şi (2) vor fi însoţite de documente care să ateste că împotriva angajatorului a fost pronunţată o hotărâre judecătorească definitivă de deschidere a procedurii insolvenţei şi a fost dispusă măsura ridicării totale sau parţiale a dreptului de administrare.

(4) Înainte de a se adresa agenţiei teritoriale, salariaţii sau organizaţiile legal constituite ce reprezintă interesele acestora trebuie să notifice în scris administratorul sau lichidatorul angajatorului în stare de insolvenţă, în vederea efectuării demersurilor necesare pentru plata creanţelor salariale potrivit alin. (1). O copie a notificării se va ataşa la cererea adresată agenţiei teritoriale, potrivit alin. (2).


	11. Articolul 19 se modifică şi va avea următorul cuprins:

"Art. 19 - (1) Stabilirea cuantumului creanţelor salariale cuvenite salariaţilor şi efectuarea plăţii acestora se realizează de agenţiile teritoriale, la cererea scrisă a administratorului sau lichidatorului angajatorului în stare de insolvenţă sau, după caz, a administratorului concordatar.

(2) Agenţia teritorială poate proceda la stabilirea cuantumului creanţelor salariale cuvenite salariaţilor şi la efectuarea plăţii acestora şi în baza cererii formulate de către salariaţii angajatorului în stare de insolvenţă sau de concordat preventiv sau de organizaţiile legal constituite ce reprezintă interesele acestora.

(3) Cererile prevăzute la alin.(1) şi (2) sunt însoţite de documente care atestă că împotriva angajatorului a fost pronunţată o hotărâre judecătorească definitivă de deschidere a procedurii insolvenţei sau a concordatului preventiv.
(4) Înainte de a se adresa agenţiei teritoriale, salariaţii sau organizaţiile legal constituite ce reprezintă interesele acestora trebuie să notifice în scris administratorul sau lichidatorul angajatorului în stare de insolvenţă sau administratorul concordatar al angajatorului în stare de concordat preventiv, în vederea efectuării demersurilor necesare pentru plata creanţelor salariale potrivit alin. (1). O copie a notificării se va ataşa la cererea adresată agenţiei teritoriale, potrivit alin. (2)."


	Nemodificat 
	11. La articolul I, articolul 19 se modifică şi va avea următorul cuprins:

Alin.(1) nemodificat

Alin.(2) nemodificat

(3) În situația prevăzută la art.2 alin. (2), stabilirea cuantumului creanțelor salariale și efectuarea plății se realizează de către agenția teritorială la cererea scrisă a angajatorului, a salariaților sau a organizațiilor legal constituite care le reprezintă interesele.

(4) Cererile prevăzute la alin.(1) și (2) sunt însoțite de documente care atestă pronunțarea unei hotărâri judecătorești definitive de deschidere a procedurii insolvenței sau a concordatului preventiv.

(5) Cererea prevăzută la alin.(3) este însoțită de:

a) dovada înregistrării la instanța competentă a cererii de deschidere a procedurii insolvenței, cu indicarea numărului dosarului, a datei înregistrării și a titularului cererii;

b) actul autorității competente privind licența sau autorizația și dovada că acesta produce efecte și nu este suspendat;

c) documentele care atestă imposibilitatea continuării activității și încetarea efectivă, totală sau substanțială, a acesteia;

d) notificările și celelalte înscrisuri care dovedesc inițierea procedurii concedierii colective potrivit Codului muncii;

e) situația nominală a creanțelor salariale, cu indicarea izvorului, cuantumului brut și net, datei nașterii și scadenței fiecărei creanțe, însoțită de contractul colectiv de muncă, contractele individuale de muncă, statele de plată, actele de încetare a raporturilor de muncă și orice alte înscrisuri justificative, după caz;

f) ultima situație financiară anuală, balanța de verificare aferentă lunii anterioare cererii, situația disponibilităților bănești, extrasele tuturor conturilor bancare pentru ultimele 60 de zile și situația fluxurilor de numerar estimate pentru următoarele 30 de zile, însușite de reprezentantul legal și certificate de auditorul financiar sau, după caz, de un expert contabil;

g) declarația pe propria răspundere a reprezentantului legal privind caracterul complet și corect al documentelor, existența altor disponibilități sau surse imediate de finanțare și plățile efectuate pentru creanțele solicitate.

(6) Dacă cererea este formulată de salariați sau de organizațiile care le reprezintă interesele, agenția teritorială solicită angajatorului documentele prevăzute la alin.(5) lit. c), e)-g), care se comunică în termen de 5 zile lucrătoare. Agenția verifică din oficiu, prin solicitări adresate instanței competente, autorității emitente a licenței sau autorizației și inspectoratului teritorial de muncă, documentele prevăzute la alin. (5) lit. a), b) și d).

(7) Cererea se soluționează în termen de 30 de zile de la data completării documentației. Condițiile prevăzute la art. 2 alin. (2) trebuie să fie îndeplinite la data emiterii dispoziției.

(8) Din Fondul de garantare se plătesc numai creanțele salariale născute și exigibile până la data emiterii dispoziției. Plățile compensatorii prevăzute la art. 13 alin. (1) lit. c) se suportă numai pentru salariații ale căror raporturi de muncă au încetat și pentru care creanța a devenit exigibilă potrivit legii, contractului colectiv de muncă sau contractului individual de muncă.

(9) Înainte de a se adresa agenției teritoriale potrivit alin. (2), salariații sau organizațiile legal constituite care le reprezintă interesele notifică în scris administratorul, lichidatorul ori administratorul concordatar, în vederea efectuării demersurilor prevăzute la alin. (1). O copie a notificării se atașează cererii. Prezentul alineat nu se aplică cererilor formulate potrivit alin. (3).”
Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	19. 
	Art.20 - (1) În cazul angajatorului transnaţional în stare de insolvenţă, stabilirea cuantumului creanţelor salariale cuvenite salariaţilor care prestează în mod obişnuit muncă pe teritoriul României şi efectuarea plăţii acestora se realizează de agenţia teritorială în a cărei rază îşi desfăşoară activitatea salariaţii.

(2) La stabilirea stării de insolvenţă se ia în considerare hotărârea pronunţată de autoritatea competentă dintr-un stat membru al Uniunii Europene sau al Spaţiului Economic European, prin care se deschide procedura sau, după caz, prin care se constată că nu există bunuri în averea debitorului sau că sunt insuficiente pentru a justifica deschiderea procedurii insolvenţei şi se pronunţă radierea acestuia din registrul în care este înmatriculat.


	12. Articolul 20 se modifică şi va avea următorul cuprins:

"Art. 20. - (1) În cazul angajatorului transnaţional în stare de insolvenţă sau de concordat preventiv, stabilirea cuantumului creanţelor salariale cuvenite salariaţilor care prestează în mod obişnuit muncă pe teritoriul României şi efectuarea plăţii acestora se realizează de agenţia teritorială în a cărei rază îşi desfăşoară activitatea salariaţii.

(2) La stabilirea stării de insolvenţă sau de concordat preventiv se ia în considerare hotărârea pronunţată de autoritatea competentă dintr-un stat membru al Uniunii Europene sau al Spaţiului Economic European, prin care se deschide procedura sau, după caz, prin care se constată că nu există bunuri în averea debitorului sau că sunt insuficiente pentru a justifica deschiderea procedurii insolvenţei sau de concordat preventiv şi se pronunţă radierea acestuia din registrul în care este înmatriculat."


	Nemodificat 
	Nemodificat 
	

	20. 
	Art. 21 - (1)În situaţia în care, în urma examinării documentelor prevăzute la art. 19 alin. (1) şi (3), se constată îndeplinirea condiţiilor prevăzute la art. 2, agenţia teritorială emite dispoziţia privind stabilirea cuantumului creanţelor salariale suportate din Fondul de garantare pentru salariaţii angajatorului în stare de insolvenţă.

(2) Dispoziţia prevăzută la alin. (1) se comunică administratorului sau lichidatorului angajatorului în stare de insolvenţă şi constituie titlu de creanţă, care devine titlu executoriu la data la care expiră termenul de plată, în situaţia prevăzută la art. 17.

(3) În cazul în care se constată că angajatorul nu îndeplineşte condiţiile prevăzute la art. 2, cererea prevăzută la art. 19 alin. (1) se respinge, prin dispoziţia motivată a agenţiei teritoriale, care se comunică persoanelor prevăzute la art.19.


	13. La articolul 21, alineatele (1) şi (2) se modifică şi vor avea următorul cuprins:

"Art. 21. - (1) În situaţia în care, în urma examinării documentelor prevăzute la art. 19 alin. (1) şi (3), se constată îndeplinirea condiţiilor prevăzute la art. 2, agenţia teritorială emite dispoziţia privind stabilirea cuantumului creanţelor salariale suportate din Fondul de garantare pentru salariaţii angajatorului în stare de insolvenţă sau de concordat preventiv.

(2) Dispoziţia prevăzută la alin. (1) se comunică administratorului sau lichidatorului angajatorului în stare de insolvenţă sau, după caz, de concordat preventiv şi constituie titlu de creanţă, care devine titlu executoriu la data la care expiră termenul de plată, în situaţia prevăzută la art. 17."
	Nemodificat 
	12. La articolul I, punctul 13 se modifică şi va avea următorul cuprins:

«13. Articolul 21 se modifică şi va avea următorul cuprins:
„Art.21. - (1) Dacă, în urma examinării documentelor prevăzute la art. 19, se constată îndeplinirea condițiilor prevăzute la art. 2, agenția teritorială emite dispoziția privind stabilirea cuantumului și plata creanțelor salariale suportate din Fondul de garantare.

(2) Dispoziția se comunică solicitantului, angajatorului și, după caz, administratorului, lichidatorului sau administratorului concordatar. Pentru plățile efectuate în temeiul art. 2 alin. (2), dispoziția și dovada plății constituie titlu de creanță împotriva angajatorului și devin titlu executoriu la data expirării termenului de restituire prevăzut la art. 17 alin. (2).

(3) Dacă nu sunt îndeplinite condițiile prevăzute la art. 2, cererea se respinge prin dispoziție motivată, care se comunică persoanelor prevăzute la art.19.

(4) Dispozițiile emise potrivit prezentului articol pot fi contestate în condițiile Legii contenciosului administrativ nr. 554/2004, cu modificările și completările ulterioare.”
Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	21. 
	Art.22. - (1) În cazul în care angajatorii aflați în situațiile prevăzute la art. 17 nu restituie de bunăvoie sumele suportate din Fondul de garantare, agențiile teritoriale vor proceda la acțiuni de executare silită.

(2) Debitele create prin nerespectarea de către angajatorii prevăzuți la art. 17 a obligației de restituire a sumelor suportate din Fondul de garantare se recuperează de la aceștia în temeiul dispoziției prevăzute la art. 21 alin. (1).

(3) Activitatea de îndeplinire a măsurilor asigurătorii, precum și de efectuare a executării silite a debitelor prevăzute la alin. (2) se realizează potrivit prevederilor Ordonanței Guvernului nr. 92/2003, republicată, cu modificările și completările ulterioare, de către personalul de specialitate din cadrul agențiilor pentru ocuparea forței de muncă, desemnat prin dispoziții ale directorilor executivi.


	__
	__
	13. La articolul I, după punctul 13 se introduce un nou punct, pct.14, cu următorul cuprins:

«14. Articolul 22 se modifică şi va avea următorul cuprins:

„Art.22. - (1) În cazul în care persoanele obligate la restituire potrivit art. 17 nu restituie de bunăvoie sumele suportate din Fondul de garantare, agențiile teritoriale procedează la executarea silită.

(2) Debitele se recuperează în temeiul dispoziției prevăzute la art. 21, potrivit dispozițiilor legale privind colectarea creanțelor bugetare.

(3) Activitatea de îndeplinire a măsurilor asigurătorii, precum și de efectuare a executării silite a debitelor prevăzute la alin. (2) se realizează potrivit Legii nr. 207/2015 privind Codul de procedură fiscală, cu modificările și completările ulterioare, de către personalul de specialitate din cadrul agențiilor pentru ocuparea forței de muncă, desemnat prin dispoziții ale directorilor executivi.”»

Autori: deputaţi Adrian Solomon și Marius-Constantin Budăi, grup parlamentar PSD


	Pentru respectarea exigențelor impuse de normele de tehnică legislativă.

Corelare cu modificările propuse.

	22. 
	__
	Art. II. - Cererile prevăzute la art. 19 alin. (1) şi (2) din Legea nr. 200/2006 privind constituirea şi utilizarea Fondului de garantare pentru plata creanţelor salariale, cu modificările ulterioare, depuse anterior datei intrării în vigoare a prezentei ordonanţe de urgenţă, se soluţionează potrivit prevederilor legale în vigoare la momentul depunerii acestora.


	Nemodificat 
	Nemodificat 
	

	23. 
	__
	Art. III. – În termen de 30 de zile de la data intrării în vigoare a prezentei ordonanţe de urgenţă, Guvernul va modifica, în mod corespunzător, Normele metodologice de aplicare a Legii nr. 200/2006 privind constituirea şi utilizarea Fondului de garantare pentru plata creanţelor salariale, aprobate prin Hotărârea Guvernului nr. 1.850/2006, cu modificările ulterioare.


	Nemodificat 
	Nemodificat 
	

	24. 
	__
	__
	__
	Art.II. – În termen de 45 de zile de la data intrării în vigoare a prezentei legi, Guvernul modifică și completează Normele metodologice de aplicare a Legii nr. 200/2006 privind constituirea şi utilizarea Fondului de garantare pentru plata creanțelor salariale, aprobate prin Hotărârea Guvernului nr. 1.850/2006, cu modificările și completările ulterioare, inclusiv formularele de cerere, lista documentelor, procedura de verificare și evidența creanțelor Fondului de garantare.

Autori: deputaţi Adrian Solomon și Marius-Constantin Budăi, grup parlamentar PSD


	Prevedere necesară, având în vedere noile dispoziţii propuse.

	25. 
	__
	__
	__
	Art.III. - Prevederile art. 2 alin. (2) din Legea nr. 200/2006 privind constituirea şi utilizarea Fondului de garantare pentru plata creanțelor salariale, cu modificările şi completările ulterioare, inclusiv cu cele aduse prin prezenta lege, se aplică cererilor depuse după data intrării în vigoare a prezentei legi, inclusiv cererilor de deschidere a procedurii insolvenței înregistrate și nesoluționate definitiv, pentru creanțe salariale exigibile și neachitate care se încadrează în perioadele prevăzute la art. 15 din Legea nr. 200/2006, cu modificările şi completările ulterioare.

Autori: deputaţi Adrian Solomon și Marius-Constantin Budăi, grup parlamentar PSD


	Prevedere necesară, având în vedere noile dispoziţii propuse.

